EKH บวก 4% โบรกชี้กำไร Q3 โต 34% รับยอดผู้ป่วยพุ่ง เคาะเป้า 9.30 บ.
EKH วิ่ง 4% ลุ้นกำไรไตรมาส 3/65 โต 34% จากไตรมาสก่อน ส่วนไตรมาส 4/65 ได้แรงหนุนจากการบุ๊กกำไรเงินลงทุนใน KLINIQ โบรกเคาะเป้า 9.30 บ.
EKH วิ่ง 4% ลุ้นกำไรไตรมาส 3/65 โต 34% จากไตรมาสก่อน ส่วนไตรมาส 4/65 ได้แรงหนุนจากการบุ๊กกำไรเงินลงทุนใน KLINIQ โบรกเคาะเป้า 9.30 บ.
2 พ.ย. 2565

ผู้สื่อข่าวรายงานว่า วันนี้ (2 พ.ย.65) ราคาหุ้น บริษัท เอกชัยการแพทย์ จำกัด (มหาชน) หรือ EKH ณ เวลา 10:06 น. อยู่ที่ระดับ 8.35 บาท บวก 0.30 บาท หรือ 3.73% สูงสุดที่ระดับ 8.40 บาท ต่ำสุดที่ระดับ 8.15 บาท ด้วยมูลค่าการซื้อขาย 86.87 ล้านบาท

บล.ฟินันเซีย ไซรัส ระบุในบทวิเคราะห์ว่า คาดกําไรไตรมาส 3/65 เพิ่มขึ้น 34% ไตรมาสก่อน จาก High Season หนุนผู้ป่วย Non-COVID โตเด่น แต่ลดลง 58% จากงวดเดียวกันของปีก่อนจากฐานสูงปีก่อน เนื่องจากมีเดลต้าระบาดหนัก ส่วนด้าน Margin คาดปรับตัวดีขึ้นจาก Operating Leverage หลังตํ่าผิดปกติไตรมาสก่อน
สำหรับแนวโน้มกำไรไตรมาส 4/65 คาดได้แรงหนุนจากการบันทึกกําไรของเงินลงทุนใน KLINIQ ที่ถือหุ้นอยู่สัดส่วน 10% ส่วนการดำเนินงานหลัก Utilization Rate ปัจจุบันยังค่อนข้างเต็ม นอกจากนี้จะมี Catalyst บวกหากจีนผ่อนปรนนโยบาย Zero COVID หรือการเดินทางระหว่างประเทศเป็นบวกต่อธุรกิจ IVF แนะนำ “ซื้อ” ราคาเป้าหมาย 9.30 บาท